Diari Oficial de la Generalitat Valenciana


Sumari del DOGV 6130, del 26-10-2009 (2009/11682)

Notificació del laude emés per la Junta Arbitral de Transports de València a Virafesa, SL. Expedient número V-81/2009.
----------------------------------------------------------------------------------------------------------------------

### Dades del document

Número de DOGV
:   6130

Data del DOGV
:   26-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11985


Data del document
:   13-10-2009

Organisme emissor
:   Conselleria d'Infraestructures i Transport

Tipus de document
:   Ordre

Notificació del laude emés per la Junta Arbitral de Transports de València a Virafesa, SL. Expedient número V-81/2009. [2009/11346]  
Ramón Escrig Moreno, president de la Junta Arbitral de Transports de València, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Virafesa, SL, que s'ha dictat laude en l'expedient esmentat i atés que no ha sigut possible la notificació per desconegut, ignorat parador o absència es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal: President: Ramón Escrig Moreno. Vocals: Aurora Costa Vicente; Palmira Martínez Ferri, que en justifica l'absència. Secretària-vocal: Amparo Peris Catalá. Parts: Reclamant: Gefco Espanya, SA, representada per Juan Carlos Ghiara Robles. Reclamat: Virafesa, SL, que no compareix a l'acte de la vista.  
València, 6 d'octubre de 2009. A les 12.00 hores es constituïx la Junta Arbitral de Transports pels membres indicats al marge i amb l'assistència de les parts per a resoldre l'expedient V-81/09 i es realitza la vista oral respecte de la reclamació següent: Impagament de ports. Notificació per edicte de l'ajuntament. Incompareixença del demandat.   
Iniciada la vista oral pel president es procedix a comprovar la identitat de la part compareixent i la qualitat amb què intervé. S'informa que davant de la reiterada impossibilitat de citació i notificació realitzada a través de Correus i de la policia local, es va procedir a la publicació en el tauler d'anuncis de l'Ajuntament de Silla (València) per ser l'últim domicili social conegut.  
En compliment d'este tràmit consta en l'expedient un certificat expedit pel secretari de l'Ajuntament que manifesta la impossibilitat de citació a través de la policia local que, personada en el domicili de la mercantil Virafesa, SL, no va ser possible el lliurament de la notificació i citació, per la qual cosa es va procedir a l'exposició en el tauler d'edictes durant els dies del 09.09.2009 al 21.09.2009.   
Concedida la paraula a la reclamant basa la seua demanda en els següents  
Antecedents de fet  
Primer  
Es ratifica en tots els motius de la seua demanda i manifesta que com a conseqüència de les relacions comercials que hi ha entre les parts, la reclamant va realitzar, per compte de la reclamada, diversos transports que s'especifiquen en el text de les factures adjuntes a la demanda. Conclosos estos es van presentar al cobrament les factures 357F08651 de 29.11.2009 per un import de 316,68 euros i la núm. 357F07916 de 31.10.2008 per un import de 1.084,40 euros.   
Sol·licita que amb el reconeixement previ del seu dret es condemne la reclamada al pagament de la quantitat 1.401,08 euros pels transports realitzats.  
S'apliquen els següents  
Fonaments jurídics  
I. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1211/90).   
II. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractada." No consta en l'expedient que s'haja fet cap manifestació en el sentit preceptuat.   
III. Donada l'absència de la vocal representant d'empreses carregadores que va excusar l'assistència a l'acte, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la junta, a excepció del president, no impedirà que es dicte el laude".  
IV. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per Gefco España, SA, representada per Juan Carlos Ghiara Robles contra Virafesa, SL, per haver quedat acreditat que es van realitzar els transports demandats, la qual cosa dóna un dret de cobrament a la reclamant.  
Per tot això Virafesa, SL, haurà d'abonar a Gefco España, SA, la quantitat de mil quatre-cents un euros amb huit cèntims (1.401,08 euros).  
Contra este laude pot exercir-se l'acció d'anul·lació davant de l'Audiència Provincial de València en el termini de dos mesos després de la notificació, d'acord amb el que establixen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude podrà sol·licitar-se a esta junta arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se l'execució forçosa davant del Jutjat Mercantil de València, d'acord amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
Els terminis dels recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 13 d'octubre de 2009.- El president de la Junta Arbitral de Transports de València: Ramón Escrig Moreno.